EkBass/fiwiki-20250220-pages-articles huggingface dataset:
Tiina Lindgren

Tiina Anneli Lindgren (s. 16. kesäkuuta 1962 Turku) on suomalainen pikajuoksija, jonka päämatka oli 100 metrin aitajuoksu. Lindgren voitti matkan Suomen mestaruuden kolme kertaa. Hän saavutti SM-mitaleja myös ulkoradoilla 100 metrin juoksussa ja sisäradoilla 60 metrin aitajuoksussa ja viisiottelussa. Seuratasolla hän edusti Turun Urheiluliittoa. Lindgren juoksi 200 metrin aitajuoksun Suomen ennätyksen 27,16 s vuonna 1985. Ennätyksen rikkoi Emma Koistinen vuonna 2016. == Saavutukset == Ulkoradat: *100 metrin aitajuoksu **Suomen mestari: 1981, 1985, 1987 **SM-hopea: 1979, 1980, 1982, 1983, 1986, 1989 **SM-pronssi: 1978 *100 metrin juoksu **SM-pronssi: 1979 == Henkilökohtaiset ennätykset == *100 metrin aitajuoksu: 13,55 (1981) *200 metrin aitajuoksu: 27,16 (1985) == Lähteet == * * === Viitteet === Luokka:Suomalaiset pika-aitajuoksijat Luokka:Suomalaiset pikajuoksijat Luokka:Vuonna 1962 syntyneet Luokka:Elävät henkilöt
Godzilla vs. Mothra

Godzilla vs. Mothra () tai Godzilla ja Mothra on 12. joulukuuta 1992 Japanissa ensiesityksensä saanut yhdeksästoista Tōhō-studion Godzilla-sarjan elokuva. Se oli samalla ensimmäinen Heisei-kaudella tehty Godzilla-elokuva, ja viides sellainen Godzilla-elokuva, jossa esiintyi jättiläiskoihahmo Mothra. Elokuvan tarina sijoittuu vuoden 1984 Godzilla-elokuvan pohjustamalle uudelle jatkumolle, jossa ensimmäistä Godzilla-elokuvaa lukuun ottamatta muiden aiempien elokuvien sisältöä ei koskaan tapahtunut. Godzillan ja Mothran lisäksi elokuvassa esiintyivät Kosmos-keijut ja Battra. Lisäksi Megumi Odaka esitti kolmannen kerran Miki Saegusaa, mikä oli ensimmäinen kerta, kun henkilöhahmo on esiintynyt useammassa kuin kahdessa Godzilla-elokuvassa. Godzilla vs. Mothraa varten säveltäjä Akira Ifukube nosti Mothran tunnusmusiikin tempoa ja lisäsi jousisovituksen. Hänet palkittiin elokuvan musiikin ansiosta. == Juoni == Mereen putoaa suuri meteoriitti, joka saa meren pohjassa nukkuvan Godzillan heräämään. Samalla herää myös Musta Mothra eli Battra, jättikokoinen toukka, jonka äiti Maa loi aikoinaan suojelemaan itseään muinaiselta sivilisaatiolta. Samaan aikaan eräällä saarella tehdyt metsänhakkuut saavat sateen huuhtomaan esiin Mothran, maapallon suojelijan munan. Hakkuista vastaavan Marutomo-yhtiön johtaja kiinnostuu munasta ja käskee saarelle lähetettyä seuruetta tuomaan sen Japaniin. Kesken matkan Godzilla hyökkää munan kimppuun ja Mothra kuoriutuu. Paikalle ilmestyy Battra, joka ryhtyy taistelemaan Godzillan kanssa, jolloin Mothra pakenee takaisin saarelleen. Godzillan ja Battran taistelu vie ne mannerlaattojen väliin. Marutomo-yhtiön johtaja päättää valjastaa saarelta löytyneet Kosmos-keijut mainoskampanjan keulakuviksi. Keijut pyytävät apua Mothralta, joka saapuu Tokioon ja alkaa koteloitua. Godzilla nousee tulivuoresta, ja toisaalla myös Battra tulee esiin muuttuen suoraan toukasta aikuiseksi. Muodonvaihdoksen läpikäynyt Mothra alkaa taistella Battran kanssa, mutta Battra lyö sen ja alkaa sen jälkeen taistella paikalle tulleen Godzillan kanssa. Godzilla kukistaa Battran, minkä jälkeen Mothra ja Battra päättävät taistella yhdessä Godzillaa vastaan. Ne taltuttavat Godzillan ja lennättävät sen merelle, missä Godzilla lopulta surmaa Battran säteellään ennen putoamistaan mereen, jonne Mothra vangitsee sen energiakentällä. Lopuksi Mothra lentää avaruuteen torjumaan uutta meteoriittia, jonka pysäyttäminen olisi ollut Battran tehtävä. == Aiheesta muualla == * Luokka:Takao Ōkawaran ohjaamat elokuvat Luokka:Vuoden 1992 japanilaiset elokuvat Luokka:Toimintaelokuvat Luokka:Godzilla-elokuvat Luokka:Mothra-elokuvat
Emmanuelle Claret

Emmanuelle Claret [klare] (30. lokakuuta 1968 Gap – 11. toukokuuta 2013 Besançon) oli ranskalainen ampumahiihtäjä ja maailmanmestari. Emmanuelle Claret’n uran paras vuosi oli 1996, jolloin hän voitti maailmancupin kokonaiskilpailun, maailmanmestaruuskilpailuista kultaa normaalimatkalla, hopeaa viestissä ja pronssia joukkuekilpailussa. Yhteensä hän voitti urallaan kolme MM-pronssia joukkuekilpailustahttp://sports123.com/bia/ww-tm.html ja kaikkiaan viisi MM-mitalia. Claret voitti urallaan kolme maailmancupin osakilpailua, joista kaksi tuli kaudella 1995-1996 ja yksi kaudella 1993-1994. Talviolympialaisissa Claret sijoittui Naganossa 1998 viestissä kahdeksanneksi ja sprintissä 14:nneksi. Lillehammerissa 1994 hän oli sprintin 35:s. Claret lopetti uransa vuonna 2000.http://www.sports- reference.com/olympics/athletes/cl/emmanuelle-claret-1.html Claret kuoli 11. toukokuuta 2013 Besançonissa 44-vuotiaana. Hän sairasti leukemiaa.http://www.lequipe.fr/Biathlon/Actualites/Deces-d-emmanuelle- claret/370248 ==Lähteet== == Aiheesta muualla == * * Emmanuelle Claret Bio, Stats and Results Olympics at Sports-Reference.com Luokka:Ranskalaiset ampumahiihtäjät Luokka:Vuonna 1968 syntyneet Luokka:Vuonna 2013 kuolleet
Mariano Dallapè

Mariano Dallapè (12. toukokuuta 1846 Cavedine, Trenton maakunta, Itävalta- Unkari – 3. huhtikuuta 1928 Stradella, Lombardia, Italia) oli tirolilainen soitinrakentaja, joka perusti vuonna 1876 maailmankuulun harmonikkatehtaan Italian Stradellaan. Mariano Dallapè syntyi Brusinon kylässä Cavedinessa, joka oli tuolloin osa Itävalta-Unkariin kuulunutta Etelä-Tirolia. Hän jätti kotiseutunsa 20-vuotiaana ja alkoi työskennellä Genovassa konelämmittäjänä. Sataman laajennustöissä tapahtuneen räjähdysonnettomuuden seurauksena hän rampautui. Hän joutui palaamaan kotiseudulleen. Hänellä oli kuitenkin mukanaan vanha itävaltalainen harmonikka ja taitavana soittajana hän kykeni ansaitsemaan rahaa ja saamaan yöpymispaikkoja soittamalla majataloissa sekä maaseudulla taloissa. == Dallapèn harmonikkatehdas == Harmonikka hajoili kuitenkin useasti ja Marianon korjailtua sitä aikansa tuloksena oli lähes uusi soittopeli, joka oli alkuperäistä tarkempi ja soinnillisestikin parempi. Hän ei ollut itse edelleenkään tyytyväinen soittimeensa ja hän päätti suunnitella itse paremman soittimen, josta tulikin korkealaatuinen instrumentti aikansa mittapuulla. thumb|Mariano Dallapè & Figlio -pianoharmonikka. Dallapè perusti perheyrityksen Fabrica Armoniche Mariano Dallapè & Figlio 1876 Stradellassa. Yritys on ollut perustamisestaan saakka perheen hallussa. Marianon seuraajana toimi hänen poikansa Onorato, joka oli isänsä veroinen soitinrakentaja ja soittaja, mutta kuoli isänsä lailla vuonna 1928. Tämän jälkeen yrityksen johtoon tuli Marianon veljenpoika Giuseppe, joka onnistui säilyttämään ja jalostamaan tuotemerkkiä. Vuodesta 1969 yrityksen johdossa ovat olleet Giuseppen kolme poikaa Mariano, Amleto ja Fabio. Suomalainen Dallapé- tanssiorkesteri otti nimensä Dallapè-harmonikan pohjalta, jollaiset orkesterin kaksi harmonikansoittajaa olivat hankkineet.POMUS == Harmonikkamuseo == Stradellan kaupungin harmonikkamuseo on nimetty Mariano Dallapèn mukaan, koska hänen perustamansa yritys loi pohjan kaupungissa muutoinkin suureen merkitykseen nousseelle harmonikanrakennustoiminnalle. == Lähteet == == Aiheesta muualla == *Mariano Dallapè & Figlio -harmonikkatehtaan sivusto *Mariano Dallapè -harmonikkamuseon sivusto Luokka:Harmonikka Luokka:Italialaiset soitinrakentajat Luokka:Vuonna 1846 syntyneet Luokka:Vuonna 1928 kuolleet
Vlodrop

Vlodrop on kylä Kaakkois-Alankomaissa lähellä Saksan rajaa ja 8 km Roermondista. Vlodrop oli itsenäinen kunta kunnes se liittyi vuonna 1991 Melick en Herkenboschiin. Vuonna 2001 kylässä asui noin 1995 asukasta. Rakennusmaata siellä oli 0,51 km² ja 850 residenssiä. Vlodropin kuuluisin asukas oli intialainen filosofi ja transsendenttisen meditaation kehittäjä Maharishi Mahesh Yogi, joka asui Vlodropin kartanossa jossa hän kuoli vuonna 2008. Maharishi osti vanhan uskonnollisen koulun ja piti siellä Transsendenttisen meditaation keskusta. Maailman kuuluisin huvipuistolaitteiden valmistaja Vekoman päämaja sijaitsee Vlodropissa. Saksan raja on Vlodropista muutaman kilometrin päässä. Luokka:Alankomaiden kylät Luokka:Limburg (Alankomaat)
Julian Wright

Julian Emil-Jamaal Wright (s. 20. toukokuuta 1987) on yhdysvaltalainen koripalloilija. Hän syntyi Illinoisissa, jossa hän myös kävi lukionsa (Homewood-Flossmoor High). Hän pelasi yliopistotason koripalloa Kansasissa ennen NBA-varaustaan. 2,03-metrinen Wright oli ensimmäisen kierroksen kolmastoista varaus vuonna 2007. Hänen ensimmäinen NBA-seuransa oli 1988 aloittanut New Orleans Hornets. Nykyään Wright pelaa israelilaisessa Maccabi Rishon Lezion -seurassa. == Lähteet == Luokka:Yhdysvaltalaiset koripalloilijat Luokka:Vuonna 1987 syntyneet Luokka:Elävät henkilöt
Stradella

Stradella on kaupunki Pohjois-Italiassa Lombardian alueella. Se sijaitsee viitisen kilometriä Pojoelta etelään. Kaupungissa on runsaat 11 000 asukasta. == Historiaa == Keskiajan alussa Stradella ja läheinen Montalino olivat Pavian piispan läänityksiä. Guelfit ja ghibelliinit taistelivat alueella rajusti. Piispanvalta päättyi vuonna 1797 feodalismin lakkauttamisen myötä. Stradella sai kaupunkioikeudet vuonna 1865. Kaupungissa on toiminut Mariano Dallapèn vuonna 1876 perustama harmonikkatehdas. Nykyisin siellä on harmonikkamuseo. == Lähteet == == Aiheesta muualla == Luokka:Lombardian kaupungit Luokka:Pavian maakunnan kunnat
Marco Belinelli

Marco Stefano Belinelli (s. 25. maaliskuuta 1986 San Giovanni in Persiceto) on italialainen koripalloilija. Belinelli pelasi kotimaassaan Virtus Bolognassa (2001–2003) ja Fortitudo Bolognassa (2003–2007). Hän oli vuoden 2007 NBA:n varaustilaisuudessa 18:s varaus. NBA:ssa hän on edustanut Golden State Warriorsia (2007–2009), Toronto Raptorsia (2009–2010), New Orleans Hornetsia (2010–2012), Chicago Bullsia (2012–2013), San Antonio Spursia (2013–2015), Sacramento Kingsiä (2015–2016), Charlotte Hornetsia (2016–2017), Atlanta Hawksia (2017–2018), Philadelphia 76ersiä (2018) ja uudelleen San Antonio Spursia (2018–).http://www.nba.com/hornets/press-releases/hornets-acquire- marco-belinelli-sacramento Belinelli on pelannut myös Italian koripallomaajoukkueessa: hän on edustanut maatansa muun muassa Japanin MM- kilpailuissa 2006, missä Italia sijoittui yhdeksänneksi ja useissa EM- kilpailuissa. == Lähteet == == Aiheesta muualla == *Virallinen kotisivu *NBA:n pelaajaprofiili *Lega Basket Serie A:n pelaajaprofiili Luokka:Italialaiset koripalloilijat Luokka:Vuonna 1986 syntyneet Luokka:Elävät henkilöt
Herakleia

Herakleia (, myös , ) voi viitata seuraaviin == Antiikin aikaisia kaupunkeja == * Herakleia, kaupunki Aioliissa * Herakleia, kaupunki Akarnaniassa * Herakleia, kaupunki Eliissä * Herakleia, kaupunki Galliassa * Herakleia, kaupunki Illyriassa * Herakleia eli Herakleia Sipylos-vuorella, kaupunki Lyydiassa * Herakleia, kaupunki Mygdoniassa Makedoniassa * Herakleia, kaupunki Magna Graeciassa eli Suur-Kreikassa * Herakleia, kaupunki Sikeliassa eli nykyisellä Sisilian saarella * Herakleion eli Herakleia, kaupunki Kreetan saarella * Herakleion eli Herakleia, kaupunki Pieriassa Makedoniassa * Herakleia Lynkestis, kaupunki Lynkestiissä Makedoniassa * Herakleia Minoa, kaupunki Sikeliassa eli nykyisellä Sisilian saarella * Herakleia Pontike, kaupunki Mustanmeren rannikolla * Herakleia Sintike, kaupunki Sintikessä traakialaisessa Makedoniassa * Herakleia Trakhinia, kaupunki Thessaliassa * Latmos eli Herakleia Latmos-vuorella, kaupunki Kaariassa * Neapolis eli Herakleia, kaupunki Propontisessa Traakiassa * Perinthos eli Herakleia, kaupunki Propontisessa Traakiassa == Muuta == * Herakleia, Rhianoksen runoelma == Katso myös == * Herakleion, antiikin paikannimiä * Irákleia, paikannimiä Kreikassa * Irákleio, paikannimiä Kreikassa == Lähteet ==
Joanne Linville

Joanne Linville (15. tammikuuta 1928 Bakersfield, Kalifornia – 20. kesäkuuta 2021Joanne Linville Dies: ‘Star Trek’ Romulan Commander & ‘Twilight Zone’ Actress With Scores Of Screen Credits Was 93) oli yhdysvaltalainen näyttelijä. Linville on esiintynyt muiden muassa elokuvissa Jumalatar (1958), Columbo: Poliitikko pulassa (1973), Gable ja Lombard (1976), Teho-osasto (1978) ja James Dean (2001). Hän on luonut uran myös vierailijana useissa tunnetuissa televisiosarjoissa. Linville oli vierailevana tähtenä alkuperäisen Star Trek -sarjan "The Enterprise Incident" -jaksossa (1968). Hän oli naimisissa näyttelijä-ohjaaja Mark Rydellin kanssa, kunnes pari erosi vuonna 1979. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1928 syntyneet Luokka:Vuonna 2021 kuolleet
Mark Rydell

Mark Rydell (s. 23. maaliskuuta 1934) on yhdysvaltalainen elokuvaohjaaja ja näyttelijä. Rydell tuli varhain tunnetuksi muun muassa vuosina 1956–1962 esittämästään roolista (Jeff Baker) televisiosarjassa As the World Turns. Hän on esiintynyt uransa aikana myös elokuvissa, joiden joukossa on Woody Allenin Hollywood Ending – elokuvan päätepysäkki (2002). Rydell oli ohjaamallaan Kultalammella (1981) ehdolla Oscar-palkinnon saajaksi. Muiden ohjausten joukossa ovat The Rose (1979) ja Kun joki tulvii (1984). Rydell oli 1960- ja 1970-luvuilla naimisissa näyttelijä Joanne Linvillen kanssa. == Aiheesta muualla == * * Luokka:Yhdysvaltalaiset elokuvaohjaajat Luokka:Yhdysvaltalaiset näyttelijät Luokka:Vuonna 1934 syntyneet Luokka:Elävät henkilöt
Abia (Nigeria)

Abia on yksi Nigerian 36 osavaltiosta. Se sijaitsee maan eteläosassa lähellä Atlantin rannikkoa. Osavaltion pinta-ala on 6 320 neliökilometriä. Vuonna 2006 siellä oli 2 834 000 asukasta. Arvio vuodelle 2022 oli 4,1 miljoonaa. Kaikkia Nigerian väestönlaskenta- ja ennustetietoja pidetään epäluotettavina. Abia on Nigerian tihemmin asuttua aluetta. Suurin etninen ryhmä ovat igbot. Abian hallinnollinen pääkaupunki on Umuahia, mutta suurin kaupunki ja kaupallisen toiminnan keskus on Aba. Abasta on rautatieyhteys Port Harcourtin satamaan. Abia on yksi Nigerian vauraimmista alueista. Tasaisesti jakautuneiden sateiden takia maanviljelys kukoistaa, päätuotteita ovat palmuöljy, jamssi, maissi, perunat, riisi, cashew-pähkinät ja kassava. Osavaltion luonnonvaroihin kuuluu sinkkiä, lyijyä, raakaöljyä, ja kalkkikiveä. Öljy- ja kaasuvarat ovat Ukwan alueella Nigerin suistossa, niiden hyödyntäminen on ollut heikkoa ja se on aiheuttanut ympäristötuhoja, mikä haittaa maanviljelyä ja kalastusta. == Lähteet == Luokka:Nigerian osavaltiot
Kotoisat Sävyt

Kotoisat Sävyt on suomalainen ranualaislähtöinen yhtye, nykyisin Tampere–Oulu- akselilta, joka perustettiin vuonna 2002. Yhtye julkaisi debyyttialbuminsa Tunnetko Rytmin Sisko? vuonna 2008. Yhtye lopetti toimintansa syksyllä 2015. == Jäsenet == * Antti Karjalainen – laulu, kitara * Mikko Heikkinen – kitara, taustalaulu * Antti Tuomivaara – basso, taustalaulu * Mikko Melamies – urut, taustalaulu * Valtteri Melamies – rummut == Julkaisut == === Pitkäsoitot === * Tunnetko rytmin sisko? (2008, Kioski) * Hyvästit yksinäisyydelle (2011, Kioski) * Halki synkkien maisemien (2014, Kioski) === EP:t === * Kotoisat sävyt (2006) == Aiheesta muualla == * Yhtyeen verkkosivut (Internet Archivessa) Luokka:Suomalaiset yhtyeet Luokka:Tornion kulttuuri
Adamawa (Nigeria)

Adamawa on yksi Nigerian 36 osavaltiosta. Se sijaitsee maan itäosassa, Kamerunin vastaisella rajalla. Adamawan pinta-ala on 36 917 neliökilometriä. Vuonna 2006 Adamawassa oli 3 168 101 asukasta. Adamawan pääkaupunki on Yola. Osavaltio on vuoristoista, jokilaaksojen halkomaa aluetta. Adamawa on maanviljelysaluetta päätuotteita ovat viljat, puuvilla, maapähkinät, jamssi, maissi, hirssi ja riisi. Myös kalastus ja karjanhoito ovat tärkeitä elinkeinoja. == Katso myös == * Adamawan emiraatti == Lähteet == == Aiheesta muualla == Luokka:Nigerian osavaltiot
Henry Bitok

Henry Bitok (s. 1. tammikuuta 1969) on kenialainen entinen maastohiihtäjä. Bitok tuli vuonna 1996 urheiluvälinejätti Niken sponsoroimana Suomeen harjoittelemaan hiihtoa yhdessä maanmiehensä Philip Boitin kanssa tavoitteenaan Naganon olympialaiset 1998. Hän kiersi kaudella 1997–1998 Continental Cupin kisoja varsin heikolla menestyksellä. Naganossa vain yhdellä kenialaisella oli osallistumisoikeus, ja Bitokin rooliksi jäi toimia Boitin varamiehenä. Hän ei enää jatkanut hiihtouraansa seuraavalla kaudella, vaan siirtyi keskittymään maratonjuoksuun. ==Lähteet== * * ==Aiheesta muualla== *Washington Post: Just Do It? Just Let Them Be Luokka:Kenialaiset maastohiihtäjät Luokka:Vuonna 1969 syntyneet Luokka:Elävät henkilöt
Live Nation Entertainment

Live Nation Entertainment on yhdysvaltalainen tapahtuma-alan yritys. Se syntyi vuonna 2010, kun yritykset Live Nation ja Ticketmaster yhdistyivät. Yrityksellä on tytäryhtiöitä monessa maassa, Suomessa nimellä Live Nation Finland Oy. Live Nation Finland tuo kansainvälisiä esiintyjiä Suomeen sekä edustaa joitakin suomalaisia muusikkoja. Myös suomalainen Lippupalvelu, jonka TeliaSonera myi 2004 Ticketmasterille, kuuluu syntyneeseen suuryhtiöön. == Lähteet == == Aiheesta muualla == *Live Nationin sivusto *Live Nation Finlandin sivusto *Ticketmaster-Live Nation merger gets Justice Department's approval Luokka:Yhdysvaltalaiset pörssiyhtiöt
Maverick Records

Maverick Recording Company on yhdysvaltalainen Warner Music Groupin omistama levy-yhtiö, jonka musiikin jakelu tapahtuu Warner Brothers Recordsin kautta. Sen perustivat Freddy DeMann, Madonna ja Ronnie Dashev. Nimi tulee Madonnan nimistä MAdonna VEronica ja Freddy DeMannin nimestä FredeRICK DeMann. ==Maverick Recordsin Artisteja== *Alanis Morissette (1995-2008) * Amanda (1999–2001) * Bad Brains (1995) * Battlecat (1995) * Baxter (1998) * Madonna (1992–2003) Luokka:Yhdysvaltalaiset levy-yhtiöt
Kano (osavaltio)

Kano on Nigerian 36 osavaltiosta väkiluvultaan suurin (2006 väestönlaskennassa toiseksi suurin Lagosin jälkeen). Se sijaitsee maan pohjoisosassa. Kanon pinta-ala on 20 131 neliökilometriä. Vuonna 2006 siellä oli noin 9,3 miljoonaa, vuonna 2020 jo yli 14 miljoonaa asukasta. Kanon pääkaupunki on Kano. == Maantiede == Kanon osavaltio sijaitsee maan pohjoisosassa. Sen naapureita ovat Jigawa, Bauchi, Kaduna ja Katsina. Osavaltion eteläosa on puusavannia, pohjoisosa pensaikkoa. Merkittävät joet kuuluvat Kano-Chalawa- Hadejia -vesistöön. == Historia == Kano on ollut jo yli tuhat vuotta sitten oma kuningaskuntansa ja sittemmin itsenäinen emiraatti. Sen pääkaupunki siirrettin Kanoon kuningas Gajemasun valtakaudella (1095–1134). Islam tuotiin Kanoon Malin kuningaskunnasta 1340-luvulla. 1800-luvulla Kanon kuningaskunta oli Länsi-Afrikann merkittävimpiä talousmahteja. Siellä tuotettuja puuvilla- ja nahkatuotteita vietiin karavaaneilla Saharan poikki Pohhois-Afrikkaan ja sieltä Eurooppaan. Britit valtasivat Kanon kaupungin vuonna 1903. Brittivallan aikana Kano oli provinssi, vuonna 1968 siitä tuli osavaltio ja vuoden 1991 hallinnonuudistuksessa sen koillisosa erotettiin Jigawan osavaltioksi. Boko Haram on tehnyt toistuvasti iskuja Kanossa. == Hallinto == Aluehallinnon toisella tasolla osavaltio jakautuu 44:ään paikallishallintoalueeseen (LGA). == Talous ja liikenne == Kano on maanviljelysaluetta, jonka päätuote ovat maapähkinät. Siellä on myös mineraalivaroja: tinaa ja niobiumia. Nigerian päärata Lagosista Nguruun kulkee Kanon poikki. Siirtomaa-aikainen rata on rapistunut, ja sitä ollaan vähitellen modernisoimassa. Kadunaan ja Bauchiin on maantieyhteys. Kanon kaupungissa on kansainvälinen lentokenttä. == Väestö == Vuoden 2006 väestönlaskennan alustavien tulosten mukaan Kanossa oli 9 383 682 asukasta. Vuoden 2020 väestöennusteen mukaan väkiluku olisi kasvanut jo 14 655 311:een. Suurin väestöryhmä ovat hausat. Virallinen kieli on englanti, mutta hausaa puhutaan yleisesti. == Lähteet == == Aiheesta muualla == Luokka:Nigerian osavaltiot
Hélio Freitas

Hélio Mesquita de Freitas (s. 23. lokakuuta 1969 Porto Alegre) on brasilialainen kestävyysurheilija, joka kilpaili triathlonissa, kestävyysjuoksussa ja maastohiihdossa. Freitas alkoi vuonna 1993 harjoitella triathlonia. Hän osallistui vuonna 1995 MM-kilpailuihin ja selviytyi vuonna 1998 maaliin Ironman-kilpailussa. 2000-luvun alussa hän keskittyi maratonjuoksuun ja juoksi ennätyksekseen 2 tuntia ja 33 minuuttia. Vaikka Freitaksen tulokset olivatkin hyviä amatööriurheilijalle, hän ei kuitenkaan ollut riittävän hyvä haastaakseen maansa ammattilaishuiput ja päästäkseen edustamaan maataan olympialaisiin. Vuoden 2002 Salt Lake Cityn talviolympialaisten aikaan Freitas kiinnostui ajatuksesta edustaa maataan talvikisoissa. Aikaisemmin hän ei ollut koskaan nähnyt hiihtokilpailuja edes televisiosta. Elokuussa 2002 hän opetteli hiihtämään Argentiinan Ushuaiassa ja osti seuraavana vuonna rullasukset, joilla harjoittelu onnistuisi kotimaassa. Freitas pääsi mukaan vuoden 2005 Oberstdorfin MM-kisoihin kisahistorian ensimmäisenä brasilialaisena. 15 kilometrin vapaan hiihtotavan kilpailussa Freitas sijoittui sijalle 120 jättäen taakseen ainoastaan yhden kilpailijan, Marokon Brahim Aitboubellan. Sprinttikilpailun karsinnassa Freitas jäi viimeiseksi. Hän osallistui myös takaa-ajoon ja 50 kilometrille, joissa kummassakin joutui keskeyttämään. Seuraavalla kaudella Freitas kilpaili melko ahkerasti Pohjoismaissa ja Alpeilla tavoitteenaan Torinon olympiakisat. Olympialaisissa hän osallistui 15 kilometrin perinteisen hiihtotavan kilpailuun, jossa sijoittui 92:ksi noin 14 minuuttia voittaja Andrus Veerpalulle jääneenä. Hänen taakseen jäi viisi muuta kilpailijaa. Vuoden kuluttua Sapporon MM-kisoissa Freitas oli jälleen mukana. Sprintin karsinnassa hän oli 75:s ja 15 kilometrillä 114:s. Yhdistelmäkilpailussa hän keskeytti ja 50 kilometrin kilpailussa hänet otettiin kierroksella kiinni. == Lähteet == * * The Brazilian XC Skier Luokka:Brasilialaiset maastohiihtäjät Luokka:Brasilialaiset kestävyysjuoksijat Luokka:Vuonna 1969 syntyneet Luokka:Elävät henkilöt
Patrick Hernandez

Patrick Hernandez (s. 6. huhtikuuta 1949) on ranskalainen diskolaulaja. Vuonna 1979 poplaulaja Madonna esiintyi Hernandez'n maailmankiertueella tanssijana. Silloin Madonna ei ollut aloittanut vielä uraansa laulajana. ==Julkaisut== ===Albumit=== * * ===Kokoelmat=== * * ==Aiheesta muualla== * Patrick Hernandezin viralliset internetsivut Luokka:Ranskalaiset laulajat Luokka:Vuonna 1949 syntyneet Luokka:Elävät henkilöt
Kaduna (osavaltio)

Kaduna on Nigerian 36 osavaltiosta väkiluvultaan kolmanneksi suurin. Se sijaitsee maan pohjoisosassa, ylänköalueen eteläreunalla. Kadunan pinta-ala on 46 053 neliökilometriä. Vuoden 2006 väestönlaskennan alustavien tulosten mukaan Kadunassa oli 6 066 562 asukasta. Suurimmista väestöryhmistä hausat ja fulbet ovat enimmäkseen muslimeita, mutta muiden yli 30 väestöryhmän joukossa on myös muiden uskontojen harjoittajia. Kadunan osavaltion pääkaupunki on Kaduna. Toinen merkittävä kaupunki on Zaria. Kaduna-joki, joka on Nigerin sivujoki, virtaa osavaltion poikki idästä länteen. Suurin osa alueesta on puu- ja metsäsavannia. Kaduna on maanviljelysaluetta, jonka päätuote on puuvilla ja maapähkinät. == Lähteet == == Aiheesta muualla == Luokka:Nigerian osavaltiot
En lantis är jag

En lantis är jag on suomalaisen laulaja Mikko Alatalon neljästoista albumi. Se julkaistiin Finnscandian Hi-Hat-levymerkillä vuonna 1984. Ruotsinkielinen albumi syntyi Alatalon luonnollisesta (”ei-torjuvasta”) suhteesta ruotsin kieleen, ja halusta tehdä musiikkia myös ruotsalaisille. Kaikki albumin kappaleet ovat tuttuja hittejä, ruotsiksi käännettyinä. Kääntäjinä ovat toimineet esimerkiksi professori Lars Hulden, kirjailija Johan Bargum, Marita Lindquist sekä lauluntekijä Barbara Helsingius, joka näki suurimman vaivan kääntäessään muun muassa kappaleet ”11 virran maa” (”De elva älvarnas land”), ”Iso joki tulvii” (”När den stora floden svämmar över”) ja ”Ihmisen ikävä toisen luo” (”Människans längtan”). == Kappaleet == # (Maalaispoika oon) # (Pohjoisen laulu, duetto M. A. Nummisen kanssa) # # (Ihmisen ikävä toisen luo, käännös Barbara Helsingius) # (Iso joki tulvii, käännös Barbara Helsingius) # (Leuhkat eväät) # (Suomalainen reissupoika, käännös Marita Lindquist) # (Kotisaunan lauteilla, käännös Johan Bargum) # (Syli, käännös Lars Huldén) # (11 virran maa, käännös Barbara Helsingius) == Lähteet == * En lantis är jag -albumi Mikko Alatalon artistisivuilla Luokka:Mikko Alatalon albumit Luokka:Vuoden 1984 albumit
Grails

Grails on yhdysvaltalainen instrumental rock-/post-rockyhtye, joka perustettiin vuonna 1999 Portlandissa Oregonissa. ==Historia== Yhtyeen perustivat kitaristi Alex Hall, rumpali Emil Amos ja toinen kitaristi Paul Spitz ja se tunnettiin aluksi nimellä Laurel Canyon vuoteen 2003 asti. Yhtye sai positiivista palautetta ensimmäisten esiintymistensä jälkeen ja siihen liittyivät viulisti Timothy Horner ja pianisti-basisti Bill Slater. Yhtye julkaisi vuosina 2000 ja 2001 kaksi omakustanne-EP:tä. Tämän jälkeen kitaristi Paul Spitz muutti töidensä perässä Turkkiin ja jätti yhtyeen. Hänet korvasi Zak Riles. Vuonna 2002 Alex Hall lähetti promo-CD:n Neurot Recordings -levy- yhtiölle, joka huomasi nopeasti yhtyeessä olevan potentiaalia. Vuonna 2003, vain vähän ennen ensimmäistä studioalbumia, yhtyeen nimeksi vaihdettiin Grails. Vuonna 2006 Timothy Horner jätti yhtyeen ja yhtyeeseen liittyi perkussionisti Ben Nugent, joka kuitenkin lähti yhtyeestä jo 2007. ==Kokoonpano== * Alex Hall – kitara * Zak Riles – kitara * Bill Slater – piano, basso * Emil Amos – rummut, perkussiot ===Entiset jäsenet=== * Paul Spitz – kitara * Timothy Horner – viulu * Ben Nugent – rummut, perkussiot ==Diskografia== ===Studioalbumit=== *The Burden of Hope (2003) *Redlight (2004) *Burning Off Impurities (2007) *Take Refuge in Clean Living (2008) *Doomsdayer’s Holiday (2008) *Deep Politics (2011) *Chalice Hymnal (2017) *Anches En Maat (2023) ===Split-albumit ja EP:t=== *Interpretations of Three Psychedelic Rock Songs from Around the World (2005, EP) *Black Tar Prophecies Vol. I (2006, split-albumi Red Sparowesin kanssa) *Black Tar Prophecies Vol. II (2006, EP) *Black Tar Prophecies Vols. 1, 2 and 3 (2006) *Black Tar Prophecies Vol 5 (2012, split-LP Pharaoh Overlordin kanssa) == Lähteet == ==Aiheesta muualla== *Grailsin viralliset kotisivut * Luokka:Yhdysvaltalaiset rockyhtyeet
Leandro Ribela

Leandro Ribela on (s. 22. maaliskuuta 1980 São Paulo, Brasilia) on brasilialainen maastohiihtäjä ja ampumahiihtäjä. Ribela on kuulunut ampumahiihdossa Brasilian maajoukkueryhmään vuodesta 2005 lähtien. Hän jäi vuonna 2006 Bulgarian Banskossa käydyissä EM-kisoissa 20 kilometrin kilpailussa maaliin päässeistä viimeiseksi, sijalle 61http://services.biathlonresults.com/Results.aspx?RaceId=BT0607SCEUCH__SMIN. Maastohiihdossa Ribela sijoittui 7. helmikuuta 2008 julkaistussa ranking- listassa Brasilian ykköseksihttps://web.archive.org/web/20101130033147/http://matrix.abss.org.br/siteABSS/web/html/Ranking%20Brasileiro%20CC%2007-08%20(3a%20lista).pdf ja koko Etelä-Amerikassa toiseksihttps://web.archive.org/web/20101130033232/http://matrix.abss.org.br/siteABSS/web/html/South%20American%20Cross%20Country%20Ranking%203rd%20list%2007-08.pdf. Marraskuussa 2007 Ribela osallistui Muoniossa FIS-kilpailuun, jossa jäi toiseksi viimeiselle sijalle kaikkiaan 152 kilpailijan joukostahttp://www.fis- ski.com/uk/604/610.html?sector=CC&competitorid;=121485&raceid;=13244 . Ribela on 184 senttimetriä pitkä ja painaa 79 kilogrammaa. Ammatiltaan hän on laskettelunopettaja ja ampumahiihtäjä. Sivilisäädyltään hän on naimaton. Ribela puhuu portugalia, espanjaa ja englantia. ==Lähteet== Luokka:Brasilialaiset maastohiihtäjät Luokka:Brasilialaiset ampumahiihtäjät Luokka:Vuonna 1980 syntyneet Luokka:Elävät henkilöt
Ramsey Campbell

John Ramsey Campbell (s. 4. tammikuuta 1946 Liverpool) on arvostettu brittiläinen kauhukirjailija. Campbellin varhainen tuotanto sai vaikutteita H. P. Lovecraftilta. Myöhemmin hän eteni realistisen kauhun suuntaan. == Teokset == === Romaanit === *The Doll Who Ate His Mother (1976) (korj. 1985) *The Bride of Frankenstein (1977) (nimellä Carl Dreadstone) *Dracula's Daughter (1977) (nimellä Carl Dreadstone) *The Wolfman (1977) (nimellä Carl Dreadstone) *The Face That Must Die (1979) (korj. 1983) *The Parasite (1980) (myös nimellä To Wake The Dead) *The Nameless (1981, suom. Nimetön painajainen) *The Claw (1983) (myös nimillä Night of the Claw, Claw ) (nimellä Jay Ramsay, suom. Kuoleman kynsi) *Incarnate (1983) *Obsession (1985) *The Hungry Moon (1986) *The Influence (1988) *Ancient Images (1989) *Midnight Sun (1990) *Needing Ghosts (1990) *The Count of Eleven (1991) *The Long Lost (1993) *The One Safe Place (1995) *The House on Nazareth Hill (1996) (myös nimellä Nazareth Hill) *The Last Voice They Hear (1998) *Silent Children (2000) *Pact of the Fathers (2001) *The Darkest Part of the Woods (2003) *The Overnight (2004) *Secret Stories (2005) (myös nimellä Secret Story) *The Grin of the Dark (2007) *Thieving Fear (2008) === Kokoelmat === *The Inhabitant of the Lake and Less Welcome Tenants, 1964. *Demons by Daylight, 1973. *The Height of the Scream, 1976. *Dark Companions, 1982. *Cold Print, 1985; laajennettu laitos 1993. *Night Visions: The Hellbound Heart (kirj. Campbell, Clive Barker ja Lisa Tuttle), 1986. *Dark Feasts: The World of Ramsey Campbell, 1987. *Scared Stiff: Tales of Sex and Death, 1987. *Waking Nightmares, 1991. *Alone with the Horrors, 1993. *Strange Things and Stranger Places, 1993. *Ghosts and Grisly Things, 1998. *Told by the Dead, 2003. *Inconsequential Tales, 2008. *Just Behind You, 2009. == Suomennetut novellit == * ”Lilithin kauppa” (1976), teoksessa Julma on rakkaus, 1992. * ”Mackintosh Willy” (1979), teoksessa Outoja tarinoita 5, 1993. * ”Seinien läpi” (1981), teoksessa Kuoleman kirjat 2, 1993. * ”Vielä kerran” (1981), teoksessa Värisyttävä kosketus 2, 1995. * ”Näytös jatkuu” (1982), teoksessa Kuoleman kirjat 1, 1992. * ”Rannan ääni” (1982), teoksessa Musta kivi, 1995. * ”Näyttämöt” (1987), teoksessa Kuoleman kirjat 3, 1993. * ”Ensi kerralla tunnette minut” (1988), teoksessa Kauhujen kirja 2, 1992. == Lähteet == * Sadelehto, Markku: ”Ramsey Campbell”. Portti 4/1990. * Ulkomaisia kauhukirjailijoita. Toimittaneet Jukka Halme ja Juri Nummelin. BTJ Kirjastopalvelu, 2005. == Aiheesta muualla == * Ramseycampbell.com Luokka:Cthulhu-kirjailijat Luokka:Englantilaiset kauhukirjailijat Luokka:Englantilaiset kirjailijat Luokka:Vuonna 1946 syntyneet Luokka:Elävät henkilöt
Serbian dinaari

Serbian dinaari on Serbian virallinen rahayksikkö. Rahayksikön lyhenne on RSD ja se jakaantuu 100 paraan, joita ei enää ole käteiskäytössä. 120 dinaaria on noin 1 euro. == Kolikot == * 1 dinaari * 2 dinaaria * 5 dinaaria * 10 dinaaria * 20 dinaaria == Setelit == 2006- Kuva Arvo Mitat (mm) Painaminen Liikkellelasku Etupuoli Kääntöpuoli 10 131 x 62 2006 2011 20 135 x 64 mm 2006 2011 50 139 x 66 mm 2005 2011 100 143 x 68 mm 2006 2012 200 147 x 70 mm 2005 2011 500 147 x 70 mm 2007 2011 1000 147 x 70 mm 2006 2011 2000 155 x 74 mm 2011 2011 5000 159 x 76 mm 2010 2016 == Aiheesta muualla == * Serbian kansallispankin sivut * Serbian dinaarin tämän hetkinen kurssi Luokka:Euroopan rahayksiköt Luokka:Serbian talous
Angela Carter

Angela Olive Carter (7. toukokuuta 1940 – 16. toukokuuta 1992Angela Carter, British Library ) oli brittiläinen kirjailija. == Suomennettuja teoksia == * * * * Toimittajana: Pahoja tyttöjä, villejä naisia (Wayward Girls & Wicked Women: An Anthology of Subversive Stories, 1986) suomennos: Tampereen yliopiston kääntäjäkoulutuslaitoksen käännösryhmä, Kääntöpiiri 1993 ISBN 951-8989-31-1 * Kissankuria, lastenkirja; suom. teksti: Kaarina Helakisa, Otava 1981 ISBN 951-1-06299-9 * ”Herra” (1974), novelli, antologiassa Värisyttävä kosketus, suomentanut Kari Salminen, Hyvinkää: Book Studio 1992 ISBN 951-611-505-5 Sarja Collector-antologia, 5. == Lähteet == * Ulkomaisia kauhukirjailijoita. Toimittaneet Jukka Halme ja Juri Nummelin. BTJ Kirjastopalvelu, 2005. ===Viitteet=== Luokka:Brittiläiset kirjailijat Luokka:Vuonna 1940 syntyneet Luokka:Vuonna 1992 kuolleet
Michael Chabon

Michael Chabon (s. 24. toukokuuta 1963 Washington DC) on yhdysvaltalainen kirjailija. Hänen esikoisromaaninsa Pittsburghin mysteerit (1988) ilmestyi kirjoittajan ollessa 24-vuotias, ja siitä tuli suuri menestys. Romaani oli nuoruuskuvaus kaupungista, jossa Chabon opiskeli kirjallisuutta. Chabon sai vuonna 2001 Pulitzerin kaunokirjallisuuspalkinnon teoksesta The Amazing Adventures of Kavalier & Clay. Chabon voitti parhaan romaanin Nebula- ja Hugo- palkinnon teoksellaan The Yiddish Policemen's Union. == Suomennetut romaanit == * * * * == Lähteet == == Kirjallisuutta == * == Aiheesta muualla == * Harri Römpötti: Satumaan kaaosteoria. Helsingin Sanomat 2.1.2004. * Luokka:Yhdysvaltalaiset fantasiakirjailijat Luokka:Yhdysvaltalaiset kirjailijat Luokka:Vuonna 1963 syntyneet Luokka:Elävät henkilöt Luokka:Kirjallisuuden Pulitzer-palkinnon saaneet Luokka:Hugo-palkinnon saajat
Elizabeth Chadwick

Elizabeth Chadwick (s. 1957) on brittiläinen historiallisten romaanien kirjoittaja. Häneltä on suomennettu Richard Geren tähdittämään elokuvaan perustuva romaani Lancelot– Ensimmäinen ritari. == Elämäkerta == Elizabeth Chadwick synty Buryssa, Lancashiressä vuonna 1957. Nelivuotiaana hän muutti perheensä mukana Skotlantiin ja vietti lapsuutensa lähellä Glasgowta, Newton Mearsin kylässä. Kymmenvuotiaana hän muutti Nottinghamiin, jossa edelleen asuu. Hän itse kertoo keksineensä tarinoita koko elämänsä, mutta ensimmäisen tarinansa hän kirjoitti viisitoistavuotiaana. Vuonna 1989 kirjallisuusagentti kiinnostui häne teoksestaan The Wild Hunt. Kirjan julkaisi Penguin Michael Joseph. Vuotta myöhemmin teos voitti Betty Trask Awardsin. Elizabeth Chadwic on yksi britannian tunnetuimmista historiallisten romaanien kirjoittajista. Hän on myös kansainvälisesti tunnettu, teoksia on käännetty 16 kielelle. Chadwick tunnetaan huolellisesta paneutuimisesta keskiaikaan. == Kirjat == === Wild Hunt Series === # The Wild Hunt (1990) ISBN 0-3453-7724-9 # The Running Vixen (1991) ISBN 0-3120-7793-9 # The Leopard Unleashed (1993) ISBN 0-3120-9323-3 # The Coming of the Wolf (2020) ISBN 0-7515-7765-0 === The Fitzwarin Novels === # Shadows And Strongholds (2004) # Lord of the White Castle (2000) === William Marshal Novels === # The Greatest Knight (2005) # The Scarlet Lion (2006) === The Bigod Novels === # The Time on Singing (2008) # To Defy A King (2010) === Eleanor of Aquitaine series === # The Summer Queen (2013) # The Winter Crown (2014) # The Autumn Throne (2016) === Itsenäiset teokset === * Children of Destiny (1994) * Shields of Pride (1994) * First Knight (1996) * The Conquest (1996) * The Champion (1997) * The Love Knot (1998) * The Marsh King-s Daughter (1999) * The Winter Mantle (2002) * The Falcons of Montabard (2003) * A Place Beyond Courage (2007) * Lady of the English (2011) * The Irish Princess (2019) == Aiheesta muualla == * Kotisivut * Leena Peltonen: Lancelot– Ensimmäinen ritari. Aikakone 4/1995. == Lähteet == Luokka:Brittiläiset kirjailijat Luokka:Vuonna 1957 syntyneet Luokka:Elävät henkilöt
Sally Chapman

Sally Chapman Osbon on yhdysvaltalainen jännityskirjailija. Hän on kirjoittanut myös nimellä Annie Griffin. == Suomennetut teokset == * Kybersuudelma (1992) * Rakkautta ja bittejä (1994) == Aiheesta muualla == * Sally Chapman Luokka:Yhdysvaltalaiset kirjailijat Luokka:Syntymävuosi puuttuu Luokka:Elävät henkilöt
All Shall Perish

All Shall Perish on Oaklandissa, Kaliforniassa vuonna 2002 perustettu deathcore-yhtye. Yhtyeen musiikki yhdistelee pääpiirteittäin death metallia sekä deathgrindia. All Shall Perish tunnetaan laulaja Hernan ”Eddie” Hermidan demonimaisesta örinästä ja omalaatuisesta karjumisesta. Yhtyeen debyyttialbumi Hate, Malice, Revange ilmestyi vuonna 2003 japanilaisen Amputed Vein -levy- yhtiön kustantamana. Vuonna 2005 Nuclear Blast uudelleenjulkaisi albumin. Yhtyeen toinen studioalbumi The Price of Existence julkaistiin vuonna 2006. Se sai kotimaassaan Yhdysvalloissa positiivisen vastaanoton. Albumi myi Yhdysvalloissa noin 20 000 kappaletta. Yhtyeen ensimmäiselle singlelle Eradication tehtiin musiikkivideo, joka alkoi pian pyöriä MTV2:n Headbanger's Ball -ohjelmassa. Kitaristi Caysen Russo ja vokalisti Craig Betit esiintyvät ainoastaan yhtyeen ensimmäisellä studioalbumilla. Heidän paikkansa ottivat toiselle studioalbumille Chris Storey ja Hernan ”Eddie” Hermida. All Shall Perish julkaisi kolmannen studioalbuminsa Awaken the Dreamers 16. syyskuuta 2008. All Shall Perish on viime vuosina kiertänyt ympäri Yhdysvaltoja esiintymässä yhdessä muiden tunnettujen deathcore-yhtyeiden kanssa. All Shall Perish on esiintynyt ainakin yhtyeiden Suicide Silencen, Throught the Eyes of the Deadin, The Red Chordin, The Acacia Strainin, Job for a Cowboyn ja Misery Indexin kanssa. ==Jäsenet== ===Nykyiset jäsenet=== *Hernan ”Eddie” Hermida − laulaja *Jason Richardson − kitara *Ben Orum − komppikitara *Mike Tiner − basso *Adam Pierce − rummut *Bray Almini− basso (vain kiertueilla) ===Entiset jäsenet=== *Caysen Russo − kitara *Craig Betit − laulu *Chris Storey − kitara *Matt Kuykendall − rummut ==Albumit== *Hate, Malice, Revenge (2003, Amputed Vein/Nuclear Blast) *The Price of Existence (2006, Nuclear Blast) *Awaken the Dreamers (2008, Nuclear Blast) *This is Where it Ends (2011, Nuclear Blast) Luokka:Yhdysvaltalaiset deathcoreyhtyeet
Tuula Laaksalo

Tuula Kaarina Laaksalo (o.s. Hyytiäinen, s. 21. huhtikuuta 1953 Rovaniemi) on suomalainen keihäänheittäjä. Laaksalo voitti keihäänheiton Suomen mestaruuden kolme kertaa ja sijoittui neljänneksi kesäolympialaisissa 1984. Hänen ennätystuloksensa on 67,40 m vuodelta 1983. Seuratasolla hän edusti Virtain Urheilijoita. Laaksalo edusti Suomea kahdesti olympialaisissa. Vuoden 1984 Los Angelesin kisojen lisäksi hän oli mukana Soulissa 1988 mutta karsiutui loppukilpailusta sijoituttuaan karsinnassa 13:nneksi. MM-kilpailuissa hän sijoittui kuudenneksi Helsingissä 1983 ja oli karsinnan 20:s Roomassa 1987. EM-kilpailuissa hän sijoittui 12:nneksi Ateenassa 1982 ja oli karsinnan 15:s Stuttgartissa 1986. Aktiiviuransa jälkeen Laaksalo toimi 1989–1992 Urheiluliiton hallituksessa. ==Saavutukset== *4. sija kesäolympialaisissa 1984 *6. sija yleisurheilun maailmanmestaruuskilpailuissa 1983 *12. sija yleisurheilun Euroopan-mestaruuskilpailuissa 1982 *Suomen mestari: 1982, 1984, 1988 *SM-hopea: 1983, 1985, 1987 *SM-pronssi: 1980, 1981, 1986 ==Lähteet== * * ===Viitteet=== Luokka:Suomalaiset keihäänheittäjät Luokka:Vuonna 1953 syntyneet Luokka:Elävät henkilöt
The Flower Kings

The Flower Kings on ruotsalainen progressiivista rockmusiikkia soittava yhtye. Sen perusti pitkän linjan rock-kitaristi Roine Stolt vuonna 1994. Yhtyeen ensimmäinen konsertti oli Uppsalassa 20.4.1994. Stolt säveltää ja sanoittaa myös lähes kaikki yhtyeen kappaleet itse. Vuonna 1993 miettiessään vaihtoehtoja yhtyeen nimelle Stolt mieltyi valitsemaansa, koska The Flower Kings "kuulostaa niin positiiviselta ja siinä on hippiaikakauden vivahde". Yhtyettä perustaessaan Stolt mainitsee halunneensa tehdä sinfonista rock- musiikkia. Lisäksi hän halusi palata samankaltaisen progressiivisen musiikin pariin, jota hän teki 1970-luvulla Kaipa-yhtyeessä. The Flower Kingsin musiikissa on kuultavissa vaikutteita progressiivisilta rockyhtyeiltä, kuten Yes ja Genesis. Sanoitukset ovat positiivisia ja ne kertovat mm. rauhasta, rakkaudesta ja henkimaailmasta. Toiseksi viimeisimmän studioalbumin jälkeen yhtye piti viiden vuoden tauon, jolloin kokoonpanon jäsenet tekivät levyjä muissa projekteissaan. Vuonna 2012 tauon jälkeen The Flower Kings julkaisi uuden albumin Banks of Eden ja lähti saman vuoden syksyllä kiertueelle. Yhtye jatkoi kiertämistä vuoden 2013 puolella yhdessä Neal Morse band -kokoonpanon kanssa. Kiertueella yhtyeet soittivat omia kappaleitaan ja lisäksi Transatlantic-superryhmän musiikkia. ==Kokoonpano== * Roine Stolt - laulu, kitara, basso, kosketinsoittimet * Hasse Fröberg - laulu, kitara * Tomas Bodin - kosketinsoittimet * Jonas Reingold - basso * Hasse Bruniusson - perkussiot * Felix Lehrmann - rummut ===Entiset jäsenet=== * Jaime Salazar - rummut * Michael Stolt - basso * Marcus Liliequist - rummut * Daniel Gildenlöw - laulu, kitara, kosketinsoittimet, perkussiot * Zoltan Csörsz - rummut ==Diskografia== ===Studioalbumit=== * * * * * * * * * * * * * *Waiting for Miracles (2019) *Islands (2020) *By Royal Decree (2022) *Look At You Now (2023) ===Livealbumit=== * Alive on Planet Earth (2000) * Meet the Flower Kings (2003) * Instant Delivery (2006) * Tour Kaputt (2011) ===Viralliset bootlegit=== * Édition Limitée Québec (1998) * The Rainmaker Tour 2001 * Live In New York - Official Bootleg (2002) * BetchaWannaDanceStoopid!!! (2004) * "Tour Kaputt" (2011) (tupla live CD ja DVD, ostettavissa yhdessä tai erikseen) ===Fan Club -albumit=== * Fan Club 2000 (2000) * Fan Club 2002 (2002) * Fan Club 2004 (2004) * Fan Club 2005 / Harvest (2005) ===Kokoelmat=== * Scanning The Greenhouse (1998) * Road Back Home (2007) ==Lähteet== ==Aiheesta muualla== * Yhtyeen viralliset kotisivut Flower Kings, The
Jonathan Coe

Jonathan Coe (s. 1961 Birmingham, Englanti) on brittiläinen kirjailija. Hän asuu Lontoossa. Coen esikoisromaani ilmestyi 1987 ja hän teki kansainvälisen läpimurron vuonna 1994. Unen talossa (1997) Coe tarkastelee 1980- ja 1990-lukua rinnan. Konnien klubi (2001) on 1970-luvun koululais- ja yhteiskuntakuvaus. == Suomennetut teokset == * Unen talo (1997) * Konnien klubi (2001) * Suljettu piiri (2004) == Aiheesta muualla == * Alma Jylhä: Unen talo. Yliopisto 15/1998. Luokka:Englantilaiset kirjailijat Luokka:Vuonna 1961 syntyneet Luokka:Elävät henkilöt
Menneisyyden haamut

Menneisyyden haamut () on vuonna 1997 ensi-iltansa saanut yhdysvaltalainen toimintaelokuva, jonka ohjasi Yossi Wein ja käsikirjoittivat David Sparling, sekä Danny Lerner, joka oli myös mukana elokuvan tuottajana. Pääosaa esitti Michael Paré. == Juoni == 23 vuotta sitten 6-vuotias nykyinen Portlandin poliisi Jim Randall näki vanhempiensa ja siskonsa murhan. Nyt Randall yrittää pysäyttää huumejengin, jota johtaa Panella, jonka palkkamurhaajat Velazquez ja Birch murhasivat Randallin perheen 23 vuotta sitten. Erään tehtävän aikana toinen poliisi keskeyttää Randallin pahat aikeet, jonka seurauksena hänen pomonsa Sam Washburn käskee Randallin psykiatriseen terapiaan. Randallin terapia istunnot johtavat muistojen virtaavan selkeämmin hänen mieleensä, jotka pian astuvat todelliseksi. Myöhemmin hän saa selville Washburnin olleen mukana juonessa ostaa Randallin perheen maatilan. Washburnin kuoleman jälkeen hänen vaimonsa antaa Randallille kansion, jonka jäljet johtavat Hyperion Export -yhtiön jäljille, jota johtaa kaupungin entinen pormestari Canning. Randall päättää kostaa perheensä murhaajille tietäen tarkalleen kenen perään mennä. == Näyttelijät == == Julkaisut == Elokuva julkaistiin DVD:lle Yhdysvalloissa 31. toukokuuta 2005.Merchant of Death (1997) rottentomatoes Viitattu 10.5.2012 == Lähteet == Luokka:Vuoden 1997 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset draamaelokuvat Luokka:Yhdysvaltalaiset independent-elokuvat
Amymone

Amymone (, ’viaton’) oli kreikkalaisessa mytologiassa yksi viidestäkymmenestä Danaoksen tyttärestä, danaideista. Hän purjehti muun perheensä mukana Libyasta Argokseen paetessaan setäänsä Aigyptosta, joka halusi naittaa veljentyttärensä viidellekymmenelle pojalleen.Apollodoros: Bibliotheke ('Kirjasto') 2.1.4 (engl. käännös) Poseidon oli suitsinut Argoksen jokien alkulähteet sen jälkeen kun kaupungin perustaja Inakhos oli kiistassa kaupungin suojelijasta tuominnut tehtävän hänen sijastaan Heralle. Ensimmäisen version mukaan Amymone näki metsästäessään hirven, jota hän heitti keihäällään. Keihäs kuitenkin osui nukkuvaan satyyriin, joka neidon huomatessaan lähti ajamaan tätä takaa maatakseen tämän kanssa. Amymome pyysi Poseidonia apuun, joka saapui paikalle ja heitti satyyriä kolmikärjellään osuen kuitenkin kallioon. Satyyrin paettua Poseidon makasi itse Amymonen kanssa ja tämän jälkeen pyysi Amymonea vetämään kolmikärjen kalliosta. Syntyneestä halkeamasta alkoi virrata vettä. Tästä suhteesta syntyi Nauplios.Hyginus: Fabulae clxix (engl. käännös)Apollodoros: Bibliotheke ('Kirjasto') 2.1.5 (engl. käännös) Tarinasta on useita hieman poikkeavia muunnelmia. Yhden mukaan kaupungin kärsiessä kuivuudesta Danaos lähetti tyttärensä etsimään vettä. Amymone nukahti kesken tehtävänsä, jolloin satyyri yritti vietellä hänet.Hyginus: Fabulae clxix.a (engl. käännös) Toisessa Poseidon ihastuu Amymoneen lähtiessään katsomaan tätä Tritonin kehotuksesta.Lukianos: Meren jumalien keskusteluja 8 (engl. käännös) Joissain muunnelmissa Poseidon yksinkertaisesti vain näyttää lähteen paikan. Aigyptoksen saavuttua poikineen myöhemmin Argokseen Danaos antoi periksi veljensä vaateille säästääkseen Argoksen taistelulta. Hän kuitenkin käski tyttäriensä surmata miehensä heti hääyönä. Kuten muutkin hänen sisarensa, Hypermnestraa lukuun ottamatta, Amymone totteli isäänsä ja surmasi aviomiehensä Enkeladoksen. Lernan hydralla oli pesä Amymonen löytämän lähteen vieressä.Apollodoros: Bibliotheke ('Kirjasto') 2.5.2 (engl. käännös) == Lähteet == Luokka:Danaidit
Maverick

Maverick tarkoittaa seuraavia asioita: * Maverick, vuoristorata Cedar Point -huvipuistossa Ohiossa * Maverickin piirikunta, piirikunta Texasissa * Maverick Records, yhdysvaltalainen levy-yhtiö * Maverick, vuoden 1957 televisiosarja * Maverick, vuoden 1994 elokuva * Maverick, sarjakuvahahmo David Northin alkuperäinen nimi * The Mavericks, yhdysvaltalainen country- yhtye * Ford Maverick, Fordin automalli * AGM-65 Maverick, ilmasta maahan -ohjus * Dallas Mavericks, NBA-koripalloseura * Maverick Minds, tamperelainen musiikkituottajakaksikko
Fredericksburgin taistelu

Fredericksburgin taistelu käytiin Fredericksburgin kaupungissa ja sen ympäristössä Virginiassa 11.–15. joulukuuta 1862 kenraali Robert E. Leen Pohjois-Virginian armeijan ja Unionin Potomacin armeijan välillä. Unionin joukot olivat kenraalimajuri Ambrose Burnsiden komennossa. Taistelu muistetaan koko Yhdysvaltain sisällissodan yksipuolisimpana. Unionin armeija kärsi hirvittäviä tappioita turhissa etulinjahyökkäyksissä 13. joulukuuta konfederaation puolustusjoukkoja vastaan kaupungin kukkuloilla, lopettaen lyhyeen heidän kampanjansa konfederaation pääkaupunkia Richmondia vastaan. Etelävaltioiden joukkojen johdossa olivat kenraalit James Longstreet ja Stonewall Jackson. Unionin puolella joukkoja komensivat muun muassa George Meade, Joseph Hooker ja Abner Doubleday. Taistelut raivosivat kaupungin takaisilla kukkuloilla ankarina, Unionin joukkoihin kuulunut irlantilaisprikaati menetti puolet miehistään 13. joulukuuta, mutta onnistui silti etenemään pidemmälle kuin yksikään muu unionin yksikkö. Konfederaation joukot puolustautuivat unionin joukoilta kiviaidan suojissa, ja onnistuivat aiheuttamaan liittovaltion joukoille ankaria tappoita. Taistelu päättyi etelävaltioiden voittoon, ja Burnside vapautettiin kuukauden kuluttua unionin armeijan komennosta. Taistelussa haavoittui kuolettavasti kaksi unionin prikaatinkenraalia, George D. Bayard ja Conrad F. Jackson. Etelävaltioiden puolelta kaatuivat prikaatinkenraalit Maxcy Gregg ja Thomas Reade Rootes Cobb. Taistelukentän paikalla Spotsylvanian piirikunnassa on nykyisin ulkomuseoalue nimeltä Fredericksburgin ja Spotsylvanian kansallinen sotilaspuisto. Luokka:Virginia Yhdysvaltain sisällissodassa Luokka:Yhdysvaltain sisällissodan taistelut Luokka:Vuoden 1862 sotahistoria
Stabæk Fotball

Stabæk Fotball on vuonna 1912 perustettu norjalainen jalkapalloseura Bærumista Akershusin läänistä. Seuran miesten edustusjoukkue pelaa kaudella 2022 Norjan toiseksi korkeimmalla sarjatasolla OBOS-ligaenissa. Seura on osa monilajiseuraa Stabæk IF. Seura voitti kauden 2008 päätteeksi historiansa ensimmäisen Norjan liigamestaruuden. Kautta aikaisemmin se oli hopealla. Stabæk on voittanut seurahistoriansa aikana myös Norjan cupin vuonna 1998. Stabækissa ovat pelanneet urallaan muun muassa Tobias Linderoth, Christian Wilhelmsson, Christer Basma ja Martin Andresen. == Saavutukset == * Norjan- mestaruus: 2008 ** Hopeaa: 2007 ** Pronssia: 1998, 2003, 2009 * Norjan cup: 1998 == Ennätykset == * Suurin kotivoitto: 8–0 vs. Molde FK 29.10.2006 * Suurin vierasvoitto: 14–0 vs. Vestfossen IF 12.5.2008 * Suurin kotitappio: 0–7 vs. Lillestrøm SK 20.3.2011 * Suurin vierastappio: 1–8 vs. SK Brann 24.5.2001 * Eniten otteluita: Tommy Stenersen 305 (1995–2008) * Eniten maaleja: Daniel Nannskog 111 (2005–2009) == Entisiä valmentajia == * Hans Backe (1996–1997) * Anders Linderoth (1998–2001) * Jan Jönsson (2005–2010, 2019–2021) * Jörgen Lennartsson (2011) * Petter Belsvik (2012–2013) * Bob Bradley (2014–2015) * Billy McKinlay (2016) * Henning Berg (2018–2019) == Lähteet == == Aiheesta muualla == * Virallinen sivusto * Kannattajien sivusto Luokka:Norjalaiset jalkapalloseurat Luokka:Bærum Luokka:Vuonna 1912 perustetut urheiluseurat